Stefan Arand

Stefan Arand (sündinud 19. juulil 2002 Tartus) on eesti veemotosportlane.

Lõpetas 2021. aastal Miina Härma Gümnaasiumi, jätkanud õpinguid EBS-is ettevõtluse ja ärijuhtimise erialal.

Sportlasena
Veemotospordiga hakkas tegelema 2013. aastal Henry Põvvati käe all, hiljem treeninud ka Ahto Aaslav-Kaasiku juhendamisel. Harrastanud ka motokrossi.

Tuli 2021. aastal klassis F-4 ning aastatel 2022 ja 2023 klassis F-2 Eesti meistriks.

Tuli 2017. aastal klassis GT-30, 2022. aastal klassis F-4 ja 2023. aastal klassis F-2 Balti meistriks.

Tuli juunioride arvestuses aastatel 2015, 2016, 2017 ja 2018 klassis GT-15; aastatel 2015 ja 2016 klassis JT-250; täiskasvanute arvestuses aastatel 2017 ja 2018 klassis GT-30, 2019. aastal klassis Offshore 3J ning aastatel 2021 ja 2022 klassis F-4 Euroopa meistriks. 

Tuli juunioride arvestuses aastatel 2015, 2016 ja 2018 klassis GT-15; aastatel 2017 ja 2018 klassis GT-30 ning 2022. aastal klassis F-4 täiskasvanute arvestuses maailmameistriks. 

Alates 2024. aasta hooajast sõidab esimese eestlasena Vormel 1 (F-1) klassis."Stefan Arand liitub esimese eestlasena F1 sarjaga". Eesti Veemoto Liit, 18. jaanuar 2024

Tunnustus
2015, 2016, 2017, 2018 Eesti parim noor veemotosportlane
2016, 2017, 2018 UIM parim noor veemotosportlane
2020 Eesti Vabariigi spordipreemia (Eesti veemotospordi koondis – Stefan Arand, Rasmus Haugasmägi, Jasmiin Üpraus – kõrgete saavutuste eest 2019. aastal)
2022, 2023 Eesti parim veemotosportlane

Vaata ka
Veemoto
Eestlastest veemoto maailmameistrid

 Viited 

Välislingid

Sporditulemused ESBL-is

Kategooria:Eesti veemotosportlased
Kategooria:Miina Härma Gümnaasiumi vilistlased
Kategooria:Sündinud 2002